CELEX: 62014CN0591
Language: et
Date: 2014-12-19 00:00:00
Title: Kohtuasi C-591/14: 19. detsembril 2014 esitatud hagi – Euroopa Komisjon versus Belgia Kuningriik

2.3.2015   
            
            
               ET
            
            
               Euroopa Liidu Teataja
            
            
               C 73/16
            
         
      19. detsembril 2014 esitatud hagi – Euroopa Komisjon versus Belgia Kuningriik
      (Kohtuasi C-591/14)
      (2015/C 073/22)
      Kohtumenetluse keel: prantsuse
      
         Pooled
      
      
         Hageja: Euroopa Ühenduste Komisjon (esindajad: J.-F. Brakeland ja B. Stromsky)
      
         Kostja: Belgia Kuningriik
      
         Hageja nõuded
      
      
                  —
               
               
                  tuvastada, et kuna Belgia Kuningriik ei ole ettenähtud tähtajal vastu võtnud kõiki vajalikke meetmeid, et nõuda tagasi riigiabi, mis on tunnistatud ebaseaduslikuks ja siseturuga kokkusobimatuks komisjoni 27. juuli 2011. aasta otsuse 2011/678/EL, mis käsitleb Belgia riigiabi veiste transmissiivsete spongioossete entsefalopaatiate (TSE) teimimise rahastamiseks (1), artikli 1 lõigetes 3 ja 4, ega ole teavitanud komisjoni ettenähtud tähtajal selle otsuse täitmiseks võetud meetmetest, siis on see liikmesriik rikkunud ELTL artikli 288 neljandast lõigust ning selle otsuse artiklitest 2, 3 ja 4 tulenevaid kohustusi;
               
            
                  —
               
               
                  mõista kohtukulud välja Belgia Kuningriigilt.
               
            
         Väited ja peamised argumendid
      
      Komisjon tunnistas otsusega 2011/678, mis käsitleb Belgia riigiabi veiste transmissiivsete spongioossete entsefalopaatiate (TSE) teimimise rahastamiseks, ebaseaduslikuks ja siseturuga kokkusobimatuks Belgia antud riigiabi.
      Otsuses määratud tähtaeg ebaseaduslikuks tunnistatud riigiabi tagasinõudmiseks möödus 28. novembril 2011, ilma et kõnealust abi oleks tervikuna tagasi nõutud.
      Käesoleva hagi esitamise kuupäeval ei olnud kostja veel vastu võtnud vajalikke meetmeid abisaanud ettevõtjatelt abi tagasi nõudmiseks ega esitanud komisjonile kogu nõutud teavet.
      
         (1)  ELT L 274, lk 36.